**NÄIDISÕPPEKAVA „ASTRONAUTIKA AKADEEMIA“**

**AARNE PAUL**

**PÄRNU 2017**

**SISUKORD**

Lühikirjeldus……………………………………………………………………………….lk.3

Õppekava eesmärgid……………………………………………………………………….lk.4

Õppekava õpiväljundid…………………………………………………………………….lk.5

Õppekavale sisenemiseks vajalikud (eel)pädevused………………………………...…….lk.6

Õppeainete loetelu, eesmärgid, õpiväljundid ja õppesisu……………………………..…..lk.7

Õppekava tundide jaotus ja õppekorraldus……………………………………………….lk.14

Juhendaja profiili kirjeldus……………………………………………………………….lk.15

Õppevahendid…………………………………………………………………………….lk.16

I kursuse metoodiline juhend juhendajale………………………………………………..lk.17

II kursuse metoodiline juhend juhendajale……………………………………………….lk.26

III kursuse metoodiline juhend juhendajale………………………………………………lk.35

Näited ja seosed igapäevaelu praktikast või erinevate valdkondadega…………………...lk.44

Soovitused tagasisidestamiseks…………………………………………………………...lk.45

**Õppekava lühikirjeldus**

Näidisõppekava „Astronautika Akadeemia“ on loodud LTT – valdkonna huviringi töö läbiviimiseks, sisaldab väljundipõhise õppeprotsessi kirjeldusi ja praktilisi metoodilisi juhiseid huviringitegevuse korraldamiseks.

Õppekava on II kooliastme vanuserühmale (4.-6. klass), koosneb kolmest kursusest, kogumahus 210 akadeemilist tundi, mis on jagatud kolmele õppeaastale, 70 tundi aastas, 2 tundi nädalas.

Kuna alates 2015.a. on Eesti Vabariik Euroopa Kosmoseagentuuri täieõiguslik liige, siis on vajadus suurendada meie noortele määratud õppetöö mahtu kosmosega seotud erialade spetsialistide ettevalmistamisel. Üheks võimaluseks on astronautide koolitusprogrammidest inspiratsiooni saades juba II kooliastmes kaasata lapsi avastama maailmaruumi ja tegutsema nagu tulevane eesti astronaut e. estonaut.

Selleks moodustatakse huviringi vormis estonautide grupp, mis hakkab treenima tulevasi kutseoskusi ja tegelema arendavate ülesannetega, seostades neid igapäevase elu praktika ja kooliprogrammis omandatavate teoreetiliste teadmistega.

Kogu näidisõppekava „Astronautika Akadeemia“ kandvaks ideeks on astronoomia seosed teiste loodusteadustega ja igapäevaste arendavate tegevustega. Kõikide teemade käsitlemisel lähtutakse praktiliste oskuste omandamisest kaasaegsete teadmiste tulvas orienteerumisel ja loovuse rakendamisel uute ülesannete lahendamiseks. Õppetöös kasutatakse virtuaalreaalsuse (VR) vahendeid, nutiseadmeid ja arvutiprogramme reaalse maailma paremaks tundma õppimiseks.

Autor on juhendanud eesti astronautide e. estonautide huviringi 4 aastat. Ringis käivad peamiselt 4.-8. klassi õpilased. Igal aastal on lisandunud uusi õpilasi, kuid mitmed on olnud huviringi algusest peale. Õppekava seab eesmärgiks noorte arendamise - see on mitmekülgsete praktiliste oskuste töötubade pidev jada. Teoreetiliste teadmiste hulga kuhjamisest tähtsam on estonautide hulka kuulumine, üheskoos rõõmsalt eesmärgistatud tegutsemine. Regulaarne kogunemine omasuguste huvidega noorte seltskonnas ja ühiste tegevuste korraldamine liidab ringi liikmed heaks meeskonnaks. Väärtustatud on vastutuse kandmine usaldatud ülesannetes ja kaaslaste lugupidamise teenimine üksteist abistades raskuste ületamisel. See on noorte arenguklubi, kus igaüks saab rakendada oma parimaid võimeid, et olla valmis „Marsi Generatsiooni“ suurimaks väljakutseks – mehitatud kosmoselennuks planeet Marsile.

Antud näidisõppekava on koostanud Aarne Paul Euroopa Regionaalfondi TeaMe+ toetuse andmise tingimuste raames.

Kõikidel õppekava „ Astronautika Akadeemia“ materjalidel on Creative Commons Eesti 3.0 Attribution – ShareAlike (Autorile viitamine – Jagamine samadel alustel) (Creative Commons BY-SA 3.0) litsents.

**Õppekava „Astronautika Akadeemia“ eesmärgid:**

1. Huvi äratamine loodusteadustega tegelemise vastu ja uuemate teadusavastuste jooksev omandamine astronoomia kursuse süvendatud mahus läbimise kõrval
2. Mõõte- ja katsetehnika oskuste arendamine ja praktikas kasutamine
3. Käeliste tööoskuste järjekindel loov arendamine ja treenimine
4. Valmistumine suhtluseks erinevates situatsioonides ühiskonnas ja toimetulemine looduskeskkonna raskustega
5. Teadlikkuse suurendamine tervisliku eluviisi, õige toitumise ja võimetekohase spordi harrastamiseks
6. Huvi suunamine kosmonautika elukutsetele ja nendega seotud erialade töökohtadele
7. Teadustöö kavandatud tegevuste järjekindel elluviimine vaatamata raskustele

**Õppekava „Astronautika Akadeemia“ õpiväljundid**

Tulevane eesti astronaut e. estonaut:

1. Seab loovalt kõrgeid eesmärke, tegutseb sihikindlalt nende suunas vaatamata raskustele
2. Valdab IKT vahendeid, mõõte- ja katseseadmeid, vajadusel töötab välja uusi abivahendeid ümbritseva maailma adekvaatsemaks tajumiseks
3. Oskab teha tööd ja on treenitult osav käelises tegevuses
4. Suudab võtta vastutust, otsustada ja teha koostööd meeskonnas
5. Harrastab tervislikku eluviisi
6. Tahab omandada teadmisi ja oskusi, mis on vajalikud kosmosealadel
7. Omab teadusliku mõtteviisi uute nähtuste tõlgendamisel

**Õppekavale sisenemiseks vajalikud (eel)pädevused**

Lähtudes huvihariduse eesmärgist, et kõik noored saaksid vaba valiku sobiva huvihariduse omandamiseks ja oleksid võrdsed asumaks õppima mis tahes huvialal, ei eeldata ringi liikmetelt mingeid eriomadusi või vajadusi. Arvestades, et tegemist on II kooliastme programmiga ja õpilased alles otsivad oma kutsumust, on täiesti piisav, kui on olemas huvi loodusteaduste vastu ja valmisolek sihikindlaks enesearenduseks.

**Ainekavade loetelu, õppe eesmärgid, õpiväljundid ja õppesisu**

**1.Ainekava „Astronoomia“**

Õppe eesmärgid

1. Õpilase loomevõimete avastamine ja kavakindel arendamine
2. Süvaõppe seostamine uute teadusavastustega
3. Algteadmiste andmine teadustöö tegemisest
4. IKT seadmete mõistlik kasutamine astronoomia abivahenditena
5. Eelduste loomine edasiõppimiseks loodusteaduste valdkonnas

Õpiväljundid

Huviringi õpilane:

1. Huvitub uutest teadusavastustest ja tunneb rõõmu loovast teadustööst
2. Tunneb astronoomiat kooliprogrammi süvendatud mahus
3. Oskab erinevaid teadusmeetodeid, neile tuginedes loob seoseid ja leiab seletusi loodusnähtustele
4. Kasutab IKT vahendeid orienteerumiseks maailmaruumis
5. On taiplik vaatlustehnika ja infotöötluse vahendite kasutamisel
6. Peab kinni kokkulepitud reeglitest (viisakus, ohutustehnika, töökoha korrashoid)

Õppesisu

**Sissejuhatus astronoomiasse.** Astronoomia teooria sisu ja vaatluslike meetodite tutvustus. Tutvumine planetaariumi ja tähetorni seadmetega.

**Maa, Kuu, Päike ja planeedid – meie Päikesesüsteem.** Harjutused : vaatluste planeerimine, vaatlustehnika korrastamine ja paigaldamine, töö taevakaartidega, taeva vaadeldavuse tingimused Planeetide omaduste ja taevamehaanika õpe programmidega STELLARIUM ja KAHOOT.

**Tähed ja tähtkujud.** Arutelud tähtedest, tähtkujudest, galaktikatest, iseseisev töö taevakaartide ja planetaariumi programmidega. Visuaalsed vaatlused tähtkujude tundma õppimiseks, teleskoopide häälestamise töötoad.

**Kosmoselennud , satelliidid ja päikesesüsteemi väikekehad**. Arutelud kosmoselendudest : ISS, Space Shuttle , tulevased missioonid Marsile , lendude arvutisimulatsioonid tarkvaraga SPACE ENGINE . Satelliitide vaatlemine teleskoopidega ja pildistamine fotoaparaadiga, satelliitide visuaalne vaatlemine.

**Galaktikad, Universumi suuremastaabiline struktuur**. Arutelud galaktikatest ja Universumist, harjutused pikaajalisteks kosmoselendudeks. Tähistaeva vaatlemine teleskoopidega ja pildistamine fotoaparaadiga, satelliitide visuaalne vaatlemine.

**Astronoomia internetis, mobiiltelefonis**. Praktikum: kasutatakse mitmeid tarkvaraprogramme, et navigeerida kosmoses, leida oma asukohta ajas ja ruumis. Tähistaeva vaatlemine teleskoopidega. Meeskonnatöö koolitused.

**Aasta, kuu ja päeva pikkused. Aja mõõtmise meetodid.** Arutelu: täpse aja määramise meetodid, täppiskellad, aatomkellad, raadiokellad.

**Atmosfääri -nähtuste ja taeva pildistamine**. Arutelu : Pilvede määramine ja ilma- vaatluste korraldamine, päikesetõusu ja loojangu pildistamine. Praktikum: tehnika tutvustamine, fotosessiooni ettevalmistamine, fotode töötlus ja dokumenteerimine.

**Päikese liikumise mõõtmine. Päikesekellad.** Arutelu: Tähtkujude kujutamine ajaloos. Praktiline töö - lihtsama päikesekella valmistamine. Praktikum :Päikesekellade konstruktsioon ja päikesekella ehitamine. Vaatlus päikeseteleskoobiga.

**2.Ainekava „Mõõtmine ja katsetamine“**

Õppe eesmärgid

1. Klassikaliste mõõteseadmete tööprintsiipide ja kasutusalade tutvustamine.
2. Reaalsete omavahenditega katsetest saadud informatsiooni võrdlemine teoreetiliste teadmistega maailmaruumist.
3. Programmeeritavate mehhanismide kasutamine loovülesannete lahendamiseks.
4. IKT vahendite igapäevane kasutamine loodusnähtuste vaatlustel vajaliku katse ja mõõteinstrumendina
5. Andmetöötluse etappide süsteemne omandamine alates kogumisest kuni sobivas formaadis töötlemiseni edasiseks analüüsiks

Õpiväljundid

Huviringi õpilane:

1. Oskab kasutada lihtsamaid mõõteseadmeid
2. Seostab saadud tulemusi koolis omandatud eelnevate teadmistega
3. Loeb instruktsioone ja manuaale, kasutab seadmeid loovalt ja ohutult
4. Loob adekvaatseid seoseid virtuaalmaailma ja reaalse maailma vahel kasutades IKT vahendeid
5. Kontrollib, talletab ja töötleb objektiivselt mõõte- ja katseinformatsiooni edasiseks teadustööks

Õppesisu

**Sissejuhatus mõõtmiste korraldamisesse.** Teaduslike mõõteseadmete, nutiseadmete ja teiste tööriistade mõistlik ja oskuslik kasutamine eesmärgistatud tegevuste läbiviimiseks. Lihtsamate mõõteseadmete tööprintsiibid ja igapäevane kasutamine. Manuaalide ja instruktsioonide kasutamine. Mõõtetulemuste vea määramine, usaldusväärsuse kontroll ja erinevate meetodite võrdlemine.

**Katsetamine.** Eesmärkide kavandamine. Katsetehnika valik ja katsetulemuste kajastamine. Tulemuste objektiivne analüüs. Ohutustehnika elemendid. Turvalisuse tagamine.

**Robootika.** Robootika ja programmeerimise aluste ea kohane rakendamine õppeülesannete lahendamisel. Lihtsamate mehhanismide tööpõhimõtted ja nende rakendamine.

**IKT kasutamine ajas ja ruumis orienteerumisel.** Raadioside, mobiilside, interneti, navigeerimisseadmete ja arvutiaplikatsioonide kasutamine asukoha täpsel määramisel aegruumis. Ruumis ja ajas toimuvate sündmuste vaatlemise ja mõõtmise etteplaneerimine ja läbiviimine.

**Andmetöötlus.** Fotograafia, video ja failitöötluse programmide kasutama õppimine. Andmete esitamine sobivas formaadis edasiseks uurimiseks. Analüüs ja järeldused. Uute mõõtmiste ja katsete kavandamine.

**3.Ainekava „Käeline tehnoloogiline tegevus“**

Õppe eesmärgid

1. Tutvumine lihtsamate materjalidega ja käsitööriistadega, nende kasutusaladega ja töötlusviisidega loovate projektide elluviimiseks
2. Käsitööprojektide tooteprojektina arendamine ideest kuni teostuseni
3. Meeskonnatöö ja juhtimisoskuste arendamine projektitöös
4. Valmisolemine raskuste ületamiseks, plaaniks B , uute võimaluste märkamiseks ja loovaks kasutamiseks

Õpiväljundid

Huviringi õpilane:

1. Teeb oma kätega vajaliku vahendi, mis aitab kaasa loovülesande lahendamiseks või hõlbustab katsetulemuste saamist
2. Oskab kavandada ja teistele arusaadavalt selgitada oma lihtsamaid ideid ja projekte
3. Tegutseb vastavalt oma rollile ja ülesannetele grupi edu nimel
4. Raskuste puhul kaalub erinevaid lahendusi ja tegutseb parimal moel

Õppesisu

**Käsitööstuslike abimehhanismide, katse- ja mõõtevahendite valmistamine.** Tehnoloogia algteadmiste rakendamine teaduseesmärkide elluviimiseks, uute toodete prototüüpide ja tehniliste lahenduste väljatöötamiseks.

**Tooteprojekti koostamine.** Projekti etapid. Töövahendid. Valmistamine. Testimine. Arendamine. 3-D printerite, robotite ja masinate kasutamine oma projektide elluviimiseks.

**Tegutsemine piiratud ressursside ja pingesituatsiooni puhul.** Olukorra analüüs. Oluliste oskuste treeningud. Valmisolek teisteks stsenaariumiteks. Võimaluste kaalumine. Optimaalse strateegia otsustav rakendamine. Töörühma juhtimise oskused. Paindlikkus ja meeskonnatöö. Valmistumine Rakett69 - sarnaste teadurite projektideks, loovateks konkurssideks ja noorte ettevõtjate üritusteks.

**4.Ainekava „Hakkama saamine ühiskonnas ja ellu jäämine looduses“**

Õppe eesmärgid

1. Ausa ja avameelse suhtlusstandardi omandamine ja kinnistamine
2. Vastutuse võtmise tagajärgede tunnetama õppimine
3. Valmisolemine ootamatuteks kontaktideks teiste erinevate inimestega
4. Hea läbisaamine teiste elusolenditega ja loodusega
5. Matkatarkuste omandamine grupiülesannete lahendamisel

Õpiväljundid

Huviringi õpilane:

1. Käitub grupis teistega arvestades, häid tavasid ja norme järgides
2. Vastutab oma töölõigu või kohustuse eest, toetab kaaslaste edu
3. On valmis suhtlema ootamatutes situatsioonides parimast tavast lähtudes
4. Käitub planeet Maa kodanikuna igas olukorras väärikalt
5. Valdab ellu jäämise strateegiaid ekstreemsetes olukordades planeedil Maa

Õppesisu

**Meeskonnatöö oskuste ja harjumuste omandamine läbi suhtlemise ja rollimängude.** Liidrirolli ja meeskonnaliikme vastutuse võtmine. Suhtlemisoskuste treening . Keeleoskused suhtlemises. Väärikas käitumine igas olukorras. Heade kommete ja traditsioonide austamine. Lugupidamine, empaatia, hoolivus ja taktitunne erinevate inimeste vastu.

**Matkatehnika.** Lihtsamate matkade korraldamine koos looduses eine valmistamisega ja telkides ööbimisega. Oskuste omandamine toimetulekuks kriitilistes olukordades, pidev valmisolek varuplaaniks. Esmaabi elementaarsete oskuste omandamine.

**5.Ainekava „Tervislikud eluviisid, õige toitumine ja võimetekohane sport“**

Õppe eesmärgid

1. Tervisliku eluviisi tutvustamine, katsetamine ja harjumuseks muutmine
2. Korra , puhtuse ja hea tööatmosfääri loomise praktiseerimine
3. Heade toitumistavade ja säästliku mõtteviisi omandamine
4. Jõukohase spordi võtmine päevaplaani osaks.
5. Oma erinevate hobide mõistlik seostamine ja aja osav planeerimine

Õpiväljundid

Huviringi õpilane:

1. Planeerib oma päevakava, kasutab aega efektiivselt ja väldib teadlikult sõltuvustesse sattumist segajatest
2. Tegutseb heatujuliselt ja eesmärgikindlalt, loob enda ümber edu soosiva puhta elukeskkonna
3. Toitub vastavalt heale tavale, spordib võimete kohaselt
4. Oskab oma erinevaid hobisid või tegevusi hallata, ei pinguta üle liigse innustumisega, väldib stressi
5. Ei muretse, vaid tegutseb sihikindlalt ja julgelt

Õppesisu

**Tervislik eluviis.** Algteadmised tervislikust toitumisest, hügieenist, kehakultuurist ja päevakava planeerimisest. Aktiivsusmonitoride info kasutamine. Une ja ärkveloleku tasakaalu reeglid. Koristamise, puhtuse ja korra loomise harjumused. Sinule tehtud heade tegude edasi kandmine teistele. Hädasolijate aitamine, nõrgemate toetamine. Hea sõnaga julgustamine.

**Toitumine.** Hea söögi valmistamise saladused.Raiskamise ja „pirtsutamise“ vältimine. Halbade toitumistavade kriitika ja praktiliste näidete toomine. Keha tunneb, mis talle on õige. Kehakaal ja indeksid.

**Sport.** Igale oma spordiala, mis motiveerib, sobib ja innustab. Võimlemisest maratonini. Planeerimine, järjepidevus. Tulemustele orienteerumine. Statistika . Võistlused.

**Hobid, huvialad.** Nii palju , kui suudad, kuid nii vähe kui võimalik. Hobide seosed. Hea info jagamine kaaslastega, kaasa haaramine, inspireerimine.

**6.Ainekava „Suhted teiste huviringidega ja elualadega“**

Õppe eesmärgid

1. Teadasaamine teiste õpilaste harrastustest, kasulike kontaktide loomine, külaliste vastuvõtu oskuste harjutamine, teiste huvide väärtustamine, ühistöö projektide kavandamine
2. IKT rakenduste suhtluskanalite korrektne kasutamine
3. Tutvumine kohaliku töö- ja elumaastikuga, kohaliku arengu plaanidega
4. Erinevate elukutsete esindajate igapäevaste töödega tutvumine
5. Tulevase töökoha ideede genereerimine

Õpiväljundid

Huviringi õpilane:

1. Teab ja väärtustab oma eakaaslaste toredaid harrastusi, oskab nendega koos ühiseid tegevusi välja mõelda
2. Kasutab IKT suhtluskanaleid korrektselt, ei spämmi ega risusta neid mõttetustega
3. Tunneb huvi erinevate elukutsete esindajate tegevuse vastu, oskab hinnata nende töö väärtust
4. On kursis kodukoha arengusuundadega
5. Mõtleb mõnest heana tunduvast väärikast elukutsest

Õppesisu

**Teised huviringid ja noorte grupid.** Külastatakse eakaaslaste huviringe, tutvutakse sealsete tegevustega, korraldatakse ühisüritusi. Lõimitakse ühiseid huvisid. Suhtlemine FB, internet, Skype. Kutsutakse külalisi ja käiakse ise külas.

**Tutvumine elualadega.** Seatakse sisse suhted kodukandi tööstuse, tehnoloogia ja õppe- ja teadusasutustega. Huvitutakse kodukandi tuleviku väljakujundamise plaanidest ja nähakse oma kohta seal. Õpitakse tundma põhiliste kosmose-erialade - arst, insener, teadlane, koolitaja – töö olemust. Kohtutakse nende elukutsete esindajatega.

**Tulevane töökoht.** Külastatakse erinevaid tööorganisatsioone, kohtutakse oma ala parimate esindajatega, reaalse töö tegijatega. Mängitakse rollimänge, kogutakse kasulikke teadmisi vastavatel erialadel nõutava hariduse omandamise võimaluste, tulevaste töökohtade saadavuse ja olemuse kohta.

**7.Ainekava „Uurimuslik õppetöö“**

Õppe eesmärgid

1. Uute avastuste ja teooriate tutvustamine kiirelt arenevas teadusmaailmas
2. Teadusliku uurimustöö meetodite ja oskuste omandamine
3. Teadusliku uurimusmeetodi eeliste väljatoomine võitluses libateadusega
4. Eksitavate käsitluste teaduspõhine analüüsimine
5. Ettekande koostamise ja esitamise oskuste omandamine

Õpiväljundid

Huviringi õpilane:

1. Huvitub uutest avastustest ja avastamise taustalugudest
2. Oskab uusi teadmisi süstematiseerida kui teadusliku maailmapildi edasiarendust
3. Teab libateaduse teooriate käsitlusi ja nendele vastuväiteid teaduse pinnalt
4. Oskab uurimusliku töö meetodeid ja ettekande tehnikat

Õppesisu

**Teaduse hetkeseis.** Hoitakse end pidevalt kursis kiirelt arenevate astronoomia suundade ja kosmosetehnika edusammudega. Astronoomia päevateemasid kajastatakse õpilaste poolt toimetatavas ringi blogis, Facebook-is ja trükitud kuukirjas.

**Teaduslik maailmapilt.** Uute nähtuste mõistusega tõlgendamine on vastukaaluks libateaduse pealetungile. Vandenõuteooriate ja muude eksitavate käsitluste aktiivne teaduspõhine kriitiline analüüs aitab propageerida astronoomiat ja loodusteadusi laiemalt.

**Teadusliku ettekande koostamine.** Valmistatakse referatiivseid uusi teaduslikke avastusi tutvustavaid ettekandeid. Õpilased valivad meelisteemad, hoiavad end kursis käimasolevatelt kosmosemissioonidel saadava infoga, analüüsivad seda ja esitavad oma ülevaateartiklid kirjalikult. Nendest teemadest koostatakse referaate, ettekandeid ja artikleid. Tehakse koostööd Tõravere Observatooriumi, Tartu Tähetorni, AHHAA keskuse, Energia Avastuskeskuse astronoomide ja kosmoseteadlastega.

**Ettekande esitamine.** Juhendaja käe all valmivad uurimuslikud koolitööd ette kandmiseks õpilaste miniteaduspäevadel, teaduskonverentsidel ja teadusfestivalidel (Teadlaste Öö, Õpilaste Teadusfestival, Rakett 69, Pulsar jt.) Võetakse osa loodusteaduste olümpiaadidest, konkurssidest ja mälumängudest.

**8.Ainekava „Kosmoselennud. Õppemängud. Universumi unikaalsuse tunnetamine“**

Õppe eesmärgid

1. Kosmoselendude tehnoloogia, ülesannete ja tulemuste tutvustamine
2. Planeet Maa unikaalsuse ja keskkonna haavatavuse teadvustamine
3. Vaatluste põhjal kujunenud Universumi tekke ja arenemisloo pidevalt täieneva teooria esitamine
4. Elu otsimise tegevuse kajastamine
5. Tulevaste astronautide baasteadmiste treeningud valmisolekuks kosmoselennuks

Õpiväljundid

Huviringi õpilane:

1. Tunneb kosmoselendude tehnoloogiat
2. Suhtub hoolivalt keskkonnakaitsesse ja elab säästlikku elustiili
3. Tõlgendab Universumi arengut teaduse vaatevinklist
4. Huvitub Elu eksisteerimisest teistel planeetidel
5. On valmis ise kaaluma astronaudi elukutset, et lennata tulevikus kosmosemissioonile või tegutseda kosmosealadel

Õppesisu

**Kosmoselennud.** Kosmoselendude pidev jälgimine ja avastuste analüüs. Maa kui meie kõigi inimeste ühine kosmoselaev, mida tuleb väga hoida tulevastele põlvkondadele. Keskkonnakaitse ja säästlik ressursside kasutamine.

**Vaatlused.** Vaatluslike andmete tõlgendustest uute teadmiste kujunemise pidev protsess. Elu otsimine eksoplaneetidelt, arusaamine Universumi ääretust suurusest ja tekkeloost. Aukartus kõige elusa vastu kogu Universumis.

**Õppemängud.** Kosmosemissioonide simuleerimine, õppemängud vastavalt igapäevaselt jälgitavatele kosmoseprojektidele. Tulevaste astronautide baasteadmiste ja oskuste treenimine, et olla valmis kosmoselennuks Universumisse ja tegusaks eluks Maal.

**Õppekava tundide jaotus ja õppekorraldus**

Õppekava maht on 210 akadeemilist tundi, 70 tundi aastas ja 2 tundi nädalas. Õppesisu on jaotatud 8 teema ainekavade vahel. Kõigi kolme kursuse raames läbitakse kõik teemad kindlaksmääratud järjekorras ja mahus. Parema ülevaate saamiseks on tabelis 1 toodud tundide jaotus ainete mahu järgi ja õppekorralduse auditoorse, praktilise ja iseseisva töö osakaalud.

Tabel 1 ( õppe kestus at)

|  |  |  |  |  |  |
| --- | --- | --- | --- | --- | --- |
| Ainekava teema | Auditoorne | Praktiline | Iseseisev | Kursuse kohta | Kokku |
| Astronoomia kursus | 18 | 18 | 18 | 18 | 54 |
| Mõõtmine ja katsetamine | 6 | 20 | 10 | 12 | 36 |
| Käeline tehnoloogiline tegevus | 2 | 6 | 10 | 6 | 18 |
| Hakkama saamine ühiskonnas ja ellujäämine looduses | 2 | 10 | 6 | 6 | 18 |
| Tervislikud eluviisid, toitumine ja sport | 12 | 6 | 6 | 8 | 24 |
| Suhted teiste huviringidega ja elualadega | 4 | 6 | 8 | 6 | 18 |
| Uurimuslik õppetöö | 4 | 4 | 16 | 8 | 24 |
| Kosmoselennud. Õppemängud. Universum | 4 | 10 | 4 | 6 | 18 |
| KOKKU | 52 | 80 | 78 | 70 | 210 |

Nende ainete alateemade sisu, järjekorda ja mahtu varieeritakse kursuste lõikes. Sarnaselt astronautide väljaõppega läbivad õpilased samu aineid kõigil kolmel kursusel, erinevus tuleb sisse ainesisus, kus vanemad õpilased omandavad oskusi keerukamal tasemel toetudes eelnevatel kursustel omandatule. Üheks õppemeetodiks on pidev treening, oma oskuste lihvimine korduvates standardolukordades, et olla valmis lahendusteks eriolukordades.

Näidisõppekava metoodiline juhend on esitatud kuude kaupa õppetöö läbiviimiseks septembrist maini. Ajakava planeerimisel on arvestatud vaatlusteks, matkadeks jm. tegevusteks kõige sobivamate aastaaegadega. Kuude lõikes on püütud kokku panna maksimaalselt vaheldusrikas ja samas erinevate ainete lõimumist soodustav ajakava.

**Juhendaja profiili kirjeldus**

Õppekava alusel ringi tööd juhendav isik võib olla LTT- valdkonna õpetaja, kosmoseala spetsialist või teadlane. Peamine on juhendaja huvi kosmoselendude vastu ja tahtmine noori selles valdkonnas arendada. Kuna estonautide ettevalmistus hõlmab käsitöö, praktilisi meditsiini ja spordi valdkonna oskusi, IKT seadmete valdamist jms. reaalses elus vajaminevaid teadmisi ja oskusi, siis on loomulik kaasata erinevate teemade käsitlemisel oma ala spetsialiste. Ringi juhendaja koordineerib erinevate elualade abijuhendajate tegevust, määrab õppekavas ise teemade mahud ja rahalised ressursid vastavalt kohalikele võimalustele. Seega on tähtis koostöö teiste õppe-, teadus- ja tööstusasutustega, et kaasata neid ringi tegevuse praktilise poole läbiviimisse, kaasjuhendamisse ja ka finantseerimisse.

**Õppevahendid**

Soovitav on rajada õppevahendite baas põhikooli või tehnikahuviringi vajadustest lähtuvalt. Seega on elementaarsed vahendid – internet, arvutid, programmid, teleskoobid, katsete läbiviimise komplektid, tööriistad, käsitöö materjalid - olemas igas koolis. Käelise tegevuse tunnid saab läbi viia kooli töökojas. Auditoorse õppe jaoks on vajalik korralik projektor ja ruumi pimendamine tähistaeva simuleerimiseks erinevate tarkvaraliste lahendustega. Käesolevas näidisõppekavas kasutatud programmid STELLARIUM, WWT, KAHOOT, SPACE ENGINE, GOOGLE SKY MAP, HEAVENS ABOVE on vabavara rakendused. Teleskoobid, katse / mõõteseadmed, füüsika katsete varustus on olemas kõigis koolides ja on väga hästi kasutatav ringi töö käivitamisel. Võimaluse korral tuleks kaaluda oma tähetorni ja planetaariumiprogrammide demonstreerimise jaoks sobivate eraldi ruumide sisustamist. Sellest võiks saada ringiliikmete kooskäimise ja klubilise koostegutsemise keskus. Loodavat astroklubi võiks siis toetada õpperuumide väljaehitamisel ja õppevahendite hankimisel nii kohalik omavalitsus kui ka ettevõtted.

Õppevahendite baasnimekiri

Teleskoobid, päikeseteleskoop: <http://www.teleskoop.ee/>

KAHOOT programm: <https://kahoot.com/>

STELLARIUM programm: <http://www.stellarium.org/>

WorldWideTelescope (WWT) programm: <http://www.worldwidetelescope.org/>

Google Sky Map programm: <https://www.google.com/sky/>

LEGO robootika : <https://education.lego.com/>

SKYPE programm: <https://www.skype.com/en/>

FACEBOOK programm: <https://www.facebook.com/>

SPACE ENGINE programm: <http://spaceengine.org/>

PHOTOSHOP programm: <http://www.photoshop.com/>

SPACE FRONTIER äpp: <http://appmirror.net/games/arcade/space-frontier/>

SPACE AGENCY äpp: <https://itunes.apple.com/us/app/space-agency/id542397575?mt=8>

HEAVENS ABOVE programm: <http://www.heavens-above.com/>

STARRY NIGHT programm: <https://www.starrynight.com>

ASTRO PI rakendus: <https://astro-pi.org/>

GALAXY ZOO rakendus : <https://www.galaxyzoo.org/#/>

REGISTAX programm: <http://www.astronomie.be/registax/>

SAMSUNG GEAR VR <http://www.samsung.com/global/galaxy/gear-vr/>

**I kursuse (4.klass) metoodiline juhend**

September, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Sissejuhatus astronoomiasse. | Astronoomia ajaloo ja vaatluslike meetodite õppimine. Tutvumine planetaariumi ja tähetorni seadmetega. | Arvuti. Projektor. WI-FI internetiühendus. KAHOOT keskkond. STELLARIUM planetaariumi programm. Lihtne teleskoop. | Arutelu: astronoomia ajaloost. Õpituba: KAHOOT programmi tutvustus. KAHOOT: astronoomia ajaloost. Õpituba: Tähistaeva kuvamise programmi STELLARIUM ja teleskoobi töötamise põhivõtete tutvustus. |
| Sissejuhatus mõõtmiste korraldamisesse.  | Lihtsamate mõõteseadmete tööprintsiipide ja igapäevase kasutamise õpe.  | Joonlaud, kell, mõõtelint, termomeetrid, mall, kaalud, kompass, kaart, tähekaart.  | Praktikum: massi, pikkuse, temperatuuri, nurga mõõtmine. Õpitakse määrama taevakehade kõrgusi horisondist ja asimuuti looduses.  |
| Teised huviringid ja noorte grupid. | Tutvutakse erinevate huvialade tegevustega. Külastatakse eakaaslaste huviringe. | Internet, nutiseadmed | Esitlus: Igaüks tutvustab lühidalt oma teisi huvialasid ringikaaslastele, võimaluse korral kutsub külla oma harrastuskaaslased teistest huviringidest. Sõbraliku suhtluse sisseseadmine teiste huviringidega. Rühmatöö: Ühistegevuste võimaluste otsimine, koostöö ideede genereerimine. |
| Teaduse hetkeseis. | Õpitakse tundma astronoomia usaldusväärseid informatsiooniallikaid internetis.  | Internet, nutiseadmed, ajakirjad | Teadusuudis: igaüks valmistab ette lühiuudise - mida ma ei teadnud veel eile ! Toimub arutelu, mille järel päevateemasid kajastatakse õpilaste poolt toimetatavas ringi blogis. Valitakse toimetus ja sobiv töövorm blogi üleval hoidmiseks.. |

Oktoober, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Maa, Kuu, Päike ja planeedid – meie Päikesesüsteem. | Planeetide vaatluste planeerimine, iseseisev töö taevakaartidega. Planeetide omaduste ja taevamehaanika õppimine. | KAHOOT. STELLARIUM. Tahvelarvuti. | Arutelu: Päikesesüsteemi planeetide omadused.STELLARIUM: planeetide asukohad ja liikumine taevas. KAHOOT: Päikesesüsteem ja planeetide võrdlus. Rühmatöö: Õpilased jaotuvad gruppideks, et valmistada ette vabalt valitud kahe planeedi võrdlus ja see ringitunnis esitleda. |
| Käsitööstuslike abimehhanismide, katse- ja mõõtevahendite valmistamine. | Tehnoloogia algteadmiste rakendamine õppenäidiste mudelite valmistamiseks. | Puu- ja metallitöö tööriistad ja materjalid, värvid ja toorikud Päikesesüsteemi planeetide mudeldamiseks. | Töötuba: planeetide mudelite valmistamine.<http://www.wikihow.com/Make-a-Planet-Model> |
| Tervislik eluviis. | Algteadmiste omandamine tervislikust toitumisest, hügieenist, kehakultuurist ja päevakava planeerimisest.  | Kehakaalu ja pikkuse mõõteseadmed. | Arutelu: kohtumine arsti, kiirabi - või spordimeedikuga. Treeningpäeviku või päevakava märkmiku sisseseadmine. |
| Vaatlused. | Vaatlusõhtu. | Teleskoobid, tähetorn. | Visuaalsed tähtkujude vaatlused, planeetide ja galaktikate vaatlemine ja pildistamine tähetornis vastavalt öötaeva objektide vaadeldavusele.<http://www.astronoomia.ee/tahistaevas/> |

November, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Tähed ja tähtkujud. | Töö taevakaartide ja planetaariumi programmidega. Visuaalsed vaatlused tähtkujude tundma õppimiseks.  | STELLARIUM | STELLARIUM : tähistaeva kujutamine Töötuba: minu oma sodiaagi tähtkuju kujutamine:<https://www.brit.co/constellation-art/>Päikeseteleskoobi kasutamise tutvustamine . VAATLUS: tähtkuju leidmine taevas. |
| Katsetamine. | Katse eesmärkide kavandamise õpe. Katsetehnika valiku tegemine ja katsetulemuste kajastamine.  | Joonlaud, kell, mõõdulint, termomeetrid, mall, kaalud, kompass, kaart, tähekaart.  | Praktikum: lihtsa füüsika mõõtmiskatse läbiviimine ja tulemuste esitamine . Näiteks raskuskiirenduse määramine pendli võnkumisest. <http://eprints.tktk.ee/147/1/raskuskiirenduse_g_mramine.html> |
| Meeskonnatöö oskuste ja harjumuste omandamine läbi suhtlemise ja rollimängude. | Suhtlemistreeningud. Rollimängud.  | Sidevahendid kosmoselaeva ja juhtimiskeskuse vahel, kosmoselaeva sisustus, skafandrid, rollipõhised atribuudid, astronautide varustus. | Meeskonnatöö: Suhtlemismängud. Valmistumine kosmoselennuks . Meeskonna moodustamine.Ülesanded, rollid. Õppemäng : kosmoselend.<http://www.etag.ee/wp-content/uploads/2016/01/Teaduslaagri_juhendmaterjal-_Missioon-X.docx><http://trainlikeanastronaut.org/mission-data> |
| Toitumine. | Hea söögi valmistamise õppimine. Raiskamise ja pirtsutamise vältimine. Halbade toitumistavade näitlik kirjeldamine ja õigete toitumisviisidega tutvumine. | Kokaraamat, köögivarustus, tervislik toit. | Kohtumine kokaga või toitumisspetsialistiga. Töötuba : hea söögi valmistamine köögis. Alternatiivse variandina võiks kaasata asjahuvilisi lapsevanemaid. |

Detsember, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Kosmoselennud, satelliidid ja päikesesüsteemi väikekehad | Sissejuhatus kosmoselendudesse. Elamine kosmosejaamas. Lihtsama raketi mudeli ehitus. Komeedi mudeli tegemine. | Mudelite jaoks käsitöö materjal. Skafander. Kindad. Karabiinid. | Vestlus elust kosmoselaevas. Treening: liikumine ja ülesannete lahendamine skafandris ja kinnastega. Töötuba: raketi või komeedi valmistamine. <http://cse.ssl.berkeley.edu/AtHomeAstronomy/activity_06.html>  |
| Robootika. | Robootika ja programmeerimise aluste ea kohane rakendamine õppeülesannete lahendamisel. Lihtsamate mehhanismide tööpõhimõtted ja nende rakendamine. | StarWars roboti BB8 programmeeritavad mudelid. | Praktikum: Programmeerime nutitelefoniga BB8 roboti liikuma ettenähtud trajektooridel. Korraldame robotijuhtimise võistluse ringiliikmetele. |
| Teised huviringid ja noorte grupid. | Külastatakse eakaaslaste huviringe, tutvutakse sealsete tegevustega, korraldatakse ühisüritusi.  | Internet, nutiseadmed. | Ühisüritus: kohtumine teise huviringiga, oma ringi tegevuse esitlus, arenduskava ideede genereerimine. Ühisprojektide ajurünnak, edasise tegevuskava kokkuleppimine. |
| Teaduse hetkeseis. | Hoitakse end pidevalt kursis kiirelt arenevate astronoomia suundade ja kosmosetehnika edusammudega.  | Internet, nutiseadmed. | Astronoomia päevateema: toimetuse koosolek, ettevalmistus ringi blogiuuendusteks. |

Jaanuar, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Galaktikad, Universumi kärgstruktuur. | Universumi suure pildi tutvustamine. Musta augu või galaktika mudeldamine. | WorldWideTelescope (WWT). Mudelite jaoks käsitöö materjal. | Videoprogramm galaktikatest ja mustadest aukudest. Galaktika mudeli tegemine. Musta augu mudeli tegemine.<http://www.unawe.org/activity/eu-unawe1308/> |
| Tooteprojekti koostamine. | Projekti etappideks jaotamine. Töövahendite valimine. Valmistamine. Testimine. Arendamine. Täiustamine. | Puu- ja metallitöö tööriistad ja materjalid. | Töötuba: astronaudi ID plaadi valmistamine:<https://www.pinterest.com/pin/510525307743792747/?lp=true> |
| Sport. | Sobiva spordiala valimine. Treeningute planeerimine, eesmärkide seadmine, järjepidev harjutamine. Tulemustele orienteerumine. Tulemuste analüüs. Võistlused. | Lumi, lumelabidad, ämbrid , vesi. | Kohtumine kehalise kasvatuse õpetajaga või sporditreeneriga. Töötuba: lumest UFO-dele maamärgi tegemine maandumiseks. Alternatiiviks on asjatundlike lapsevanemate kaasamine. |
| Vaatlused. | Vaatlusõhtu. | Teleskoobid, tähetorn. | Visuaalsed tähtkujude vaatlused, planeetide ja galaktikate vaatlemine ja pildistamine tähetornis vastavalt öötaeva objektide vaadeldavusele.<http://www.astronoomia.ee/tahistaevas/> |

Veebruar, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Astronoomia internetis, mobiiltelefonis. | Kasulike nutiseadmete programmide tutvustus. Praktikum: kasutatakse mitmeid programme, et navigeerida maal ja kosmoses, leida oma asukohta ajas ja ruumis. Tähistaeva kaudu ilmakaarte tuvastamine. | Tahvelarvuti, mobiiltelefon, STELLARIUM, kompass, GOOGLE Sky Map | Praktikum: nutiseadmete kasutamine astronoomiliste vaatluste planeerimisel.Töötuba: virtuaalne taevas programmiga STELLARIUMTreening: Valmistumine öiseks taevavaatluseks, ilmakaarte määramine tähistaeva järgi.  |
| Robootika. | Robootika ja programmeerimise aluste ea kohane rakendamine õppeülesannete lahendamisel. Lihtsamate mehhanismide tööpõhimõtted ja nende rakendamine. | LEGO klotside komplekt | Töötuba: Mõtleme välja oma Marsi uurimise roboti tööülesanded, ehitame Marsi kulguri mudeli ja esitleme selle kasutamise teadusprojekti. |
| Meeskonnatöö oskuste ja harjumuste omandamine läbi suhtlemise ja rollimängude. | Rollimängud. Kosmoselennu simulatsioon- AASTA LEND. | Sidevahendid kosmoselaeva ja juhtimiskeskuse vahel, kosmoselaeva sisustus, skafandrid, rollipõhised atribuudid, astronautide varustus. | Meeskonnatöö: Ülesannete ja rollide jaotus kosmoselennul. Valmistumine kosmoselennuks: Meeskonna moodustamine. Tegevusplaani koostamine. Ajakava ja vahendite nimekirja kinnitamine.<https://arhiiv.err.ee/guid/20140214064141601000300112290E2BA238B440000003840B00000D0F016032> |
| Teaduse hetkeseis. | Hoitakse end pidevalt kursis kiirelt arenevate astronoomia suundade ja kosmosetehnika edusammudega.  | Internet, nutiseadmed. | Astronoomia päevateema: toimetuse koosolek, ettevalmistus ringi blogiuuendusteks. |

Märts, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Aasta, kuu ja päeva pikkused. Aja mõõtmise meetodid. | Täpse aja määramine: meetodid, täppiskellad, aatomkellad, raadiokellad. Päeva, kuu ja aasta mõõtmine taevakehade liikumise järgi. | STELLARIUM, täpse aja signaali allikad (internet, raadio, kell), päikesekell, astrolaab, stopper, taimer. | Praktikum: lihtsama astrolaabi tegemine: <http://cse.ssl.berkeley.edu/AtHomeAstronomy/activity_07.html>Päikese kõrguse määramine astrolaabiga. |
| Tegutsemine piiratud ressursside ja pingesituatsiooni puhul. | Valmisoleku harjutamine erinevateks stsenaariumiteks. Olukorra analüüs. Oluliste oskuste treeningud. Võimaluste kaalumine.  | Meeskondlikuks tegevuseks sobiv seiklusrada, seikluspark või seiklusmäng. | Meeskonna koostöö harjutamine. Meeskonnatöö: keerulise probleemi lahendamine aja peale. Mitmevõistlus erinevate praktiliste käeliste ja kehaliste oskuste rakendamisega.<https://www.nasa.gov/audience/foreducators/trainlikeanastronaut/activities/> |
| Hobid, huvialad. | Hobide vaheliste seoste leidmine. Väärt teadmiste ja info jagamine kaaslastega, sõprade kaasamine ja inspireerimine. | Internet. | Hobide vahetusmäng: kehastume üheks ringitunniks hoopis teiseks huviringiks ja mängime läbi selle ringi tunni ( võimalusel kaasata vastav teise huviala juhendaja).  |
| Kosmoselennud. | Keskkonnaprobleemid kosmoses ja nendega tegelemise õppimine. Idee kinnistamine:Maa on meie kõigi inimeste ühine kosmoselaev, mida tuleb väga hoida tulevastele põlvedele.  | Programmid SPACE ENGINE, STELLARIUM | Arutelu: Kosmoselendude varjupool – probleemid, katastroofid, kosmoseprügi. Praktikum : arvutis lennuprogrammi SPACE ENGINE õppimine ja kasutamine. |

Aprill, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Atmosfääri -nähtuste ja taeva pildistamine. | Pilvede määramine ja ilmavaatluste korraldamine, päikesetõusu ja loojangu pildistamine. | Digikaamera, mobiilikaamera, pilvede määramise raamat. | Praktikum: fototehnika tutvustamine, pildistamise ettevalmistamine ja läbiviimine, fotode esitamine ja talletamine. |
| Robootika. | Robootika ja programmeerimise aluste ea kohane rakendamine õppeülesannete lahendamisel. Lihtsamate mehhanismide tööpõhimõtted ja nende rakendamine. | Lihtne LEGO robotite komplekt | Töötuba: Ehitame oma kosmoselennu jaoks töötavad robotid, mis uurivad keskkonnatingimusi avakosmoses meie kavandataval kosmosemissioonil. |
| Teised huviringid ja noorte grupid. | Korrektse suhtlemise praktiseerimine sotsiaalmeedia vahendusel : FB, internet, Skype.  | Internet, FB, nutiseadmed | Rühmatöö: FB grupi moodustamine. Oma tegevuse tutvustamine selle kaudu oma eakaaslastele. FB toimetuse loomine ja sisulise töö korraldamine.  |
| Teaduse hetkeseis. | Hoitakse end pidevalt kursis kiirelt arenevate astronoomia suundade ja kosmosetehnika edusammudega.  | Internet, FB, nutiseadmed | Astronoomia päevateemasid kajastatakse õpilaste poolt toimetatavas ringi blogis ja Facebook-is. Toimuvad toimetuse koosolekud ja uute teemade esitlused. |

Mai, 3 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Päikese liikumise mõõtmine. Päikesekellad. | Sodiaagi tähtkujude õppimine ja nende kujutiste uurimine, Päikese liikumise uurimine aasta jooksul. Tähtkujude leidmine. Orienteerumine Päikese ja taevatähtede järgi. | Päikeseteleskoop.STELLARIUM. Käsitöö materjalid ja vahendid päikesekella valmistamiseks. | Praktikum: Päikesekellade konstruktsioon ja päikesekella ehitamine. <http://kolmkand.blogspot.com.ee/><http://www.sundials.co.uk/projects.htm>Vaatlus päikeseteleskoobiga. |
| Robootika. | Robootika ja programmeerimise aluste ea kohane rakendamine õppeülesannete lahendamisel. Lihtsamate mehhanismide tööpõhimõtted ja nende rakendamine. | Lego WeDo, NXT, EV3, hüdraulika robotid ja tarkvarasüsteemid. | Praktikum: Tutvustame kõige levinumaid Lego robotsüsteeme. Kaasatud on robootikaõpetaja (robootika ringijuht). Räägime kuidas tehakse mängulisi süsteeme, programmeeritakse ja juhitakse roboteid. Toimub robotite praktiline esitlus. |
| Meeskonnatöö oskuste ja harjumuste omandamine läbi suhtlemise ja rollimängude. | Suhtlemistreeningud. Rollimängud. Kosmoselennu simulatsioon- AASTA LEND. | Sidevahendid kosmoselaeva ja juhtimiskeskuse vahel, kosmoselaeva sisustus, skafandrid, rollipõhised atribuudid, astronautide varustus. | Õppemäng : AASTA LEND –kosmoselennu simuleerimine koos meeskonnatöö ülesannetega.<https://arhiiv.err.ee/guid/20140214064141601000300112290E2BA238B440000003840B00000D0F016032><https://kylastuskeskus.to.ee/est/programmid/aktiivoppeprogrammid/pohikool> |

**II kursuse (5.klass) metoodiline juhend**

September, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Sissejuhatus astronoomiasse | Astronoomia teooria sisu ja vaatluslike meetodite kordamine. Tutvumine uute planetaariumi ja tähetorni seadmetega. | Arvuti. Projektor. WI-FI KAHOOT keskkond. STELLARIUM planetaariumi programm. Teleskoobid. | Lühike kordamine astronoomia ajaloost. KAHOOT programmi kasutamine. KAHOOT: astronoomia ajaloost. Tähistaeva kuvamise programmi STELLARIUM kordamine. teleskoobi osade ja töötamise põhivõtete kordamine. |
| Sissejuhatus mõõtmiste korraldamisesse.  | Mõõteseadmete tööprintsiipide ja igapäevase kasutamise õppimine. Manuaalide ja instruktsioonide kasutamine. | Elektroonilised ilmakaarte, kaalu, pikkuse, temperatuuri, nurga, helitugevuse, valgustugevuse ja radioaktiivsuse mõõtmisseaded. | Praktikum: massi, pikkuse, temperatuuri, nurga, helitugevuse, valgustugevuse ja radioaktiivsuse mõõtmine. Õpitakse määrama taevakehade kõrgusi horisondist ja asimuuti looduses.  |
| Teised huviringid ja noorte grupid. | Korrektse suhtlemise praktiseerimine sotsiaalmeedia vahendusel : FB, internet, Skype. | Internet, FB, SKYPE. | Rühmatöö: FB grupi eelnenud tegevuse arutelu, uue toimetuse moodustamine. Oma meediategevuse eesmärkide täpsustamine ja uute võimaluste otsimine oma huviala tutvustamiseks selle kaudu eakaaslastele. FB toimetuse sisulise töö korraldamine. |
| Teaduse hetkeseis. | Hoitakse end pidevalt kursis kiirelt arenevate astronoomia suundade ja kosmosetehnika edusammudega.  | Internet, FB, raamatud ja ajakirjad. | Teadusuudis: igaüks valmistab ette lühiuudise - mida ma ei teadnud veel eile !Esitlusel ette kantud astronoomia päevateemasid kajastatakse õpilaste poolt toimetatavas ringi blogis ja FB uudistes. |

Oktoober, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Maa, Kuu, Päike ja planeedid – meie Päikesesüsteem. | Planeetide asukoha määramine, töö taevakaartidega, taevapiirkondade vaadeldavuse aja ja koha määramine. Mudeldamine. | KAHOOT. STELLARIUM. tahvelarvuti, planeetide mudelite komplekt. | STELLARIUM: planeetide asukohad taevas KAHOOT: Päikesesüsteem ja planeetide võrdlus Rühmatöö: Päikesesüsteemi planeetide mudeldamine.<http://xtronaut.com/solar-system-kids-11-world-options/> |
| Käsitööstuslike abimehhanismide, katse- ja mõõtevahendite valmistamine. | Tehnoloogia algteadmiste rakendamine astronoomia õppemudelite valmistamiseks. | Puu- ja metallitöö tööriistad ja materjalid, värvid ja toorikud taevakehade mudeldamiseks. | Töötuba: pulsari või kvasari mudeli valmistamine.<https://www.quora.com/What-is-a-pulsar-a-quasar-and-a-neutron-star> |
| Tervislik eluviis. | Aktiivsusmonitoride info kasutamine. Une ja ärkveloleku tasakaalu reeglid.  | Aktiivsusmonitor, pulsi mõõtja erinevad nutirakendused kehatemperatuuri ja pulsi mõõtmiseks. | Kohtumine arsti, kiirabi - või spordimeedikuga.Alternatiiviks on asjatundja lapsevanema kaasamine.Treeningpäeviku või päevakava märkmiku sisseseadmine. |
| Vaatlused. | Vaatlusõhtu. | Teleskoobid, tähetorn. | Visuaalsed tähtkujude vaatlused, planeetide ja galaktikate vaatlemine ja pildistamine tähetornis vastavalt öötaeva objektide vaadeldavusele.<http://www.astronoomia.ee/tahistaevas/> |

November, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Tähed ja tähtkujud. | Töö taevakaartide ja planetaariumi programmidega. Visuaalsed vaatlused tähtkujude tundma õppimiseks, teleskoopide häälestamise töötuba. | STELLARIUM, teleskoobid, päikeseteleskoop. | STELLARIUM : tähistaeva kujutamine Töötuba: sodiaagi vöö kõigi tähtkujude joonistamine. Seosed tähtkuju ja tähemärgi vahel. Horoskoop. PÄEVANE VAATLUS:Päikeseteleskoobi kasutamine päikeseplekkide asukoha määramiseks. ÖINE VAATLUS: kõigi tähtkuju tähtede leidmine taevas ja vastava tähekaardi koostamine. |
| Katsetamine. | Tutvumine keerulisemate mõõteriistadega. Mõõtetulemuste kontroll tegelikkusega võrreldes. | Heli- ja valgustugevuse, radioaktiivsuse, õhuniiskuse ja temperatuuri mõõtjad. Matkakellad. Aktiivsusmonitorid. Keerulisemad mõõteriistad ja nende manuaalid. | Praktikum: keerulisemate mõõteriistade esitlus ja manuaalides kasutavate instruktsioonide selgitamine. Ohutustehnika ja turvalisuse tagamine seadmete kasutamisel. Soovitav kaasata füüsikaõpetaja või metroloogia spetsialist. |
| Meeskonnatöö oskuste ja harjumuste omandamine läbi suhtlemise ja rollimängude. | Kosmoselennu simulatsiooni- AASTA LEND- planeerimine ja treeningud. | Sidevahendid kosmoselaeva ja juhtimiskeskuse vahel, kosmoselaeva sisustus, skafandrid, rollipõhised atribuudid, astronautide varustus. | Meeskonnatööd arendavad suhtlemismängud. Valmistumine kosmoselennuks . Meeskonna moodustamine. Ülesanded, rollid. Õppemängu ettevalmistus : AASTA LEND.<http://www.etag.ee/wp-content/uploads/2016/01/Teaduslaagri_juhendmaterjal-_Missioon-X.docx><http://trainlikeanastronaut.org/mission-data> |
| Toitumine. | Hea söögi valmistamise õppimine. Raiskamise ja pirtsutamise vältimine. Halbade toitumistavade näitlik kirjeldamine ja õigete toitumisviisidega tutvumine. | Kokaraamat, köögivarustus, tervislik toit. | Kohtumine kokaga või toitumisspetsialistiga Töötuba : hea söögi valmistamine köögis.Alternatiiviks on koostöö asjatundliku lapsevanemaga. |

Detsember, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Kosmoslennud,satelliidid ja päikesesüsteemiväikekehad. | Raketimootorite tööpõhimõtete õppimine. Kosmoselaeva orbiidi arvutamine.  | Mobiilirakendus SPACE FRONTIER või SPACE AGENCY. | Arutelu raketiteadusest. Treening: liikumine ja ülesannete lahendamine skafandris ja kinnastega. Töötuba: raketi konstrueerimine ja lennutamine programmidega. <https://moodle.hitsa.ee/course/view.php?id=7361> <https://moodle.hitsa.ee/mod/folder/view.php?id=427413>  |
| Katsetamine. | Tutvumine laboriseadme Vernier LabQuest 2 võimalustega | Vernier LabQuest 2, erinevad sensorid | Praktikum: mõõtmise läbiviimine ja tulemuste esitamine Vernier LabQuest 2 seadmega.<https://www.vernier.com/products/interfaces/labq2/> |
| Teised huviringid ja noorte grupid. | Külastatakse teisi astronoomiaringe Eestis, korraldatakse ühisüritusi.  | Internet, FB, SKYPE. | Koostööprojekt: Ekskursioon Tõraverre ja Tartu Tähetorni, kohtumine Tartu eakaaslastega estronautidega. Ühine vaatlusöö koos ööbimisega Tõravere Observatooriumis. |
| Teaduse hetkeseis. | Valmistatakse referatiivse sisuga ettekanded kooli teaduskonverentsile | Internet, FB, raamatud ja ajakirjad. | Treening: hea teadusteema lühiesitluse koostamine, ette kandmine ja küsimustele vastamine. Ettekanded kantakse ringi tunnis ette, toimub asjalik arutelu ja edastatakse soovitused edaspidiseks tööks. |

Jaanuar, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Galaktikad, maailma suuremastaabi-line struktuur. | Universumi suure pildi tutvustamine. Gravitatsiooni ja gravitatsioonilainete mõju uurimine. | WorldWideTelescope (WWT). Mudelite jaoks käsitöö materjal. | Videoesitlus Universumi tekkest - Suurest Paugust. Töötuba1 :Universumi kärgstruktuuri mudeldamineTöötuba 2 : Gravitatsiooniteleskoobi mudeli ehitamine. |
| Tooteprojekti koostamine. | Projekti etappideks jaotamine. Töövahendite valimine. Valmistamine. Testimine. Arendamine. Täiustamine. | Puu- ja metallitöö tööriistad ja materjalid. | Töötuba: astronaudi ID plaadi valmistamine. <https://www.pinterest.com/pin/510525307743792747/?lp=true> |
| Sport. | Järjepidev kehaline treening ja harjutamine. Astronautide kehalise arengukava treeningprogrammi läbimine. | Spordiriietus, võimalus sportlikeks tegevusteks võimlas. | Näidistreening: Kehalise kasvatuse õpetaja või sporditreeneri juhendamisel tehakse läbi astronautide kehaliste harjutuste treening. Sobivad harjutused koos selgitustega:<https://www.nasa.gov/audience/foreducators/trainlikeanastronaut/home/index.html> |
| Vaatlused. | Vaatlusõhtu. | Teleskoobid, tähetorn. | Visuaalsed tähtkujude vaatlused, planeetide ja galaktikate vaatlemine ja pildistamine tähetornis vastavalt öötaeva objektide vaadeldavusele.<http://www.astronoomia.ee/tahistaevas/> |

Veebruar, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
|  |  |  |  |
| Astronoomia internetis, mobiiltelefonis. | Kasulike nutiseadmete programmide, internetis olevate tabelite kasutamine satelliitide trajektoori ja liikumisaja määramiseks. | Tahvelarvuti, HEAVENS ABOVE, STELLARIUM, kompass, GOOGLE Sky Map.  | Treening: Valmistumine satelliitide õhtuseks vaatluseks, internetist määratakse selleks sobiv aeg ja vaatluspiirkond kasutades Heavens Above tabeleid ja Stellarium andmebaasi Seejärel tehakse visuaalne satelliitide vaatlus öösel, täidetakse vaatluspäevik, vaatlusandmeid võrreldakse tabelite andmetega.<http://www.heavens-above.com/Satellites.aspx?lat=58.32103&lng=24.52148&loc=P%EF%BF%BDrnu&alt=0&tz=EET> |
| Robootika. | Lihtsamate robotmehhanismide kosmoselendudel kasutamine. | LEGO Mindstorms, WeDo, NXT, EV3, hüdraulika robotid ja tarkvara süsteemid. | Praktikum: Arendame kõige levinumaid Lego robotsüsteeme. Kaasatud on robootikaõpetaja (robootika ringijuht). Töötuba: ehitame vajalike omadustega roboti, mida kasutame AASTA LENNUL. |
| Meeskonnatöö oskuste ja harjumuste omandamine läbi suhtlemise ja rollimängude. | Koostööprojekti – AASTA LEND – ettevalmistamine. | Sidevahendid kosmoselaeva ja juhtimiskeskuse vahel, kosmoselaeva sisustus, skafandrid, rollipõhised atribuudid, astronautide varustus. | Meeskonnatöö: Suhtlemismängud. Valmistumine kosmoselennuks . Meeskonna moodustamine.Ülesanded, rollid. Õppemäng : kosmoselend.<https://arhiiv.err.ee/guid/20140214064141601000300112290E2BA238B440000003840B00000D0F016032> |
| Teadusliku ettekande koostamine | Põhjalik ettevalmistus kohtumiseks teadlasega, küsimuste ja esilekerkivate probleemide eelnev analüüs ringitunnis. | Internet, FB, raamatud ja ajakirjad, KAHOOT. | Kohtumine teadlasega varem ettevalmistatud teemadel, mis pakuvad ringiliikmetele suurimat huvi. Andmete kogumine ja KAHOOT- ide koostamine nendel teemadel. |

Märts, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Aasta, kuu ja päeva pikkused. Aja mõõtmise meetodid. | Täpse aja määramine: meetodid, täppiskellad, aatomkellad, raadiokellad. Päeva, kuu ja aasta mõõtmine taevakehade liikumise järgi. | STELLARIUM, täpse aja signaali allikad (internet, raadio, kell), päikesekell, stopper, taimer. | Praktikum: oma kella seadistamine täpsele ajale, ajavööndite jälgimine.<https://time.is/><http://www.atomic-clock.galleon.eu.com/support/dcf-signal-coverage.html> |
| Tegutsemine piiratud ressursside ja pinge-situatsiooni puhul. | Oluliste astronautide osavustreeningud. Valmisoleku harjutamine erinevateks stsenaariumiteks. Võimaluste kaalumine. Optimaalse strateegia otsustav rakendamine. Töörühma juhtimise oskused. Paindlikkus ja meeskonnatöö.  | Meeskondlikuks tegevuseks sobiv seiklusrada või seiklusmäng. | Meeskonna koostamise harjutamine. Meeskonnatöö: keerulise probleemi lahendamine aja peale. Mitmevõistlus erinevate praktiliste käeliste ja kehaliste oskuste rakendamisega.<http://valgerannaseikluspark.ee/en/><http://www.nommeseikluspark.ee/en/> |
| Hobid, huvialad. | Hobide vaheliste seoste leidmine. Väärt teadmiste ja info jagamine kaaslastega, sõprade kaasamine ja inspireerimine. | Internet, FB, SKYPE. | Hobide vahetusmäng: kehastume üheks ringitunniks hoopis teiseks huviringiks ja mängime läbi selle ringi tunni ( võimalusel kaasata vastav teise huviala juhendaja). |
| Kosmose-lennud. | Kosmoselendude pidev jälgimine ja avastuste analüüs. Keskkonnakaitse ja säästlik ressursside kasutamine.  | Internet, õppefilmid uutest kosmosetehnoloogiatest, SPACE ENGINE. | Arutelu : Maavarade kaevandamine kosmosest. Ideede genereerimine: milliseid ressursse vajab planeet Maa lähitulevikus ? kuidas neid saada kosmosest ?<https://www.planetaryresources.com/>Esitlus: Keskkonnasäästlik kosmoselend täna.Praktikum : lennuprogrammi SPACE ENGINE kasutamine, et lennata kaevandama maavarasid Universumi kaugustest. |

Aprill, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Atmosfääri -nähtuste ja taeva pildistamine. | Pilvede määramine ja ilma- vaatluste korraldamine, päikesetõusu ja loojangu pildistamine. Fotode töötlemine. | Digikaamera, mobiilikaamera, programm PHOTOSHOP. | Praktikum: fototehnika õppimine, pildistamise ettevalmistus, fotode esitamine ja talletamine. Tutvumine lihtsamate PHOTOSHOP töötlustega.<http://www.onlinephotoshopfree.net/> |
| Robootika. | Uuritakse robotite laialdase kasutamise näiteid igapäevases elus. Leitakse uusi ideid , kuidas roboteid veelgi tulemuslikumalt rakendada. | Internet, raamatud, ajakirjad, ajalehed. | Ekskursioon kohalikku tööstuse, logistika või kaubandusettevõttesse: Spetsialistide juhendamisel antakse ülevaade robotite kasutamisest ja tehnoloogiate arengust tulevikus. |
| Tutvumine elualadega. | Seatakse sisse suhted kodukandi tööstuse, tehnoloogia ja õppe- ja teadusasutustega. Huvitutakse kodukandi tuleviku väljakujundamise plaanidest ja nähakse oma kohta seal.  | Internet, FB | Õpitakse tundma põhiliste kosmose-erialade - arst, insener, teadlane, koolitaja – töö olemust. Kohtutakse nende elukutsete esindajaga ringitunnis või ekskursioonil kohalikku ettevõttesse-asutusse. |
| Teaduslik maailmapilt | Uute nähtuste mõistusega tõlgendamine vastukaaluks libateaduse pealetungile. Vandenõuteooriate ja muude eksitavate käsitluste aktiivne teaduspõhine kriitiline analüüs  | Internet, FB, raamatud ja ajakirjad | Rühmatöö: Ühe vandenõu teooria üle fantaseerimine ja teadusliku käsitlusse esitamine ( Lame Maa, UFO-d Kuul, Marsil leitud esemed ) |

Mai, 3 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Päikese liikumise mõõtmine. Päikesekellad. | Sodiaagi tähtkujude kujutamine ajaloos, Päikese liikumine aasta jooksul. Tähtkujude leidmine. Orienteerumine Päikese ja taevatähtede järgi. | Päikeseteleskoop.STELLARIUM. Käsitöö materjalid ja vahendid päikesekella valmistamiseks. | Praktikum: Analemma päikesekalendri valmistamine . <https://en.wikipedia.org/wiki/Analemmatic_sundial><http://www.jgiesen.de/analemma/>Vaatlused päikeseteleskoobiga. |
| IKT kasutamine ajas ja ruumis orienteerumisel. | Raadioside, mobiilside, interneti, navigeerimisseadmete ja arvutiaplikatsioonide kasutamine asukoha täpsel määramisel aegruumis. Ruumis ja ajas toimuvate sündmuste vaatlemise ja mõõtmise etteplaneerimine ja läbiviimine. | Kompass, mobiiltelefon, nutiseade, GPS, Google Maps. | Praktikum: GPS orienteerumine linnamaastikul, vahemaade mõõtmine , ilmakaarte leidmine tähtede abil, maakaartidega orienteerumine. |
| Matkatehnika. | Oskuste omandamine toimetulekuks kriitilistes olukordades, pidev valmisolek varuplaaniks. Esmaabi elementaarsete oskuste omandamine. | Matkavarustus, lõkke tegemise vahendid, esmaabi komplekt. | Kohtumine matkaspetsialistiga.Lihtsama matka korraldamine koos looduses söögi valmistamisega ja telgis ööbimisega.  |

**III kursuse (6.klass) metoodiline juhend**

September, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Sissejuhatus astronoomiasse | Astronoomia teooria sisu ja vaatluslike meetodite kordamine. Tutvumine keerulisemate kõrgtehnoloogiliste planetaariumi ja tähetorni seadmetega. | Arvuti. Projektor. WI-FI KAHOOT keskkond. STELLARIUM ja STARRY NIGHT programmid. Teleskoobid. | Lühike kordamine astronoomia lähiajaloost. KAHOOT programmi kasutamine. KAHOOT: planetaariumi tarkvaraprogrammide STELLARIUM ja STARRY NIGHT võrdlus. Teleskoobi osade ja töötamise põhivõtete kordamine. |
| Robootika. | Robootika ja programmeerimise aluste ea kohane rakendamine õppeülesannete lahendamisel. Lihtsamate koodide kirjutamine ASTRO PI | RASPBERRY PIASTRO PI | Tutvumine RASPBERRY PI võimalustega Praktikum: Loome arvutisüsteeme ja koostame kosmosetehnoloogilisi rakendusi seadmele ASTRO PI <https://www.raspberrypi.org/><https://astro-pi.org/> |
| Teised huviringid ja noortegrupid. | Korrektse suhtlemise praktiseerimine sotsiaalmeedia vahendusel.  | Internet, FB, SKYPE. | Rühmatöö: Astrofesti korraldamine üle interneti kasutades SKYPE, osavõtjatega suhtlemine, teemade kokkuleppimine. |
| Teaduse hetkeseis. | Hoitakse end pidevalt kursis kiirelt arenevate astronoomia suundade ja kosmosetehnika edusammudega.  | Internet, FB, raamatud ja ajakirjad. | Teadusuudis: igaüks valmistab ette lühiuudise - mida ma ei teadnud veel eile !Esitlusel ette kantud astronoomia päevateemasid kajastatakse õpilaste poolt toimetatavas ringi blogis ja FB uudistes. |

Oktoober, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Maa, Kuu, Päike ja planeedid – meie Päikesesüsteem. Teised tähesüsteemid. Eksoplaneedid. | Tutvumine viimaste andmetega Kepler missioonil avastatud teiste planeedisüsteemide kohta. Eksoplaneetide omaduste ja taevamehaanika õpe. | KAHOOT.STARRY NIGHT. STELLARIUM. Tahvelarvuti. | STELLARIUM: eksoplaneetide asukohad STARRY NIGHT : eksoplaneetide liikumine KAHOOT: Eksoplaneetide avastamise tehnikad.<http://www.planetary.org/explore/space-topics/exoplanets/how-to-search-for-exoplanets.html><https://www.neok12.com/video/Exoplanets/zX6401654445067d51590f73.htm><https://exoplanetarchive.ipac.caltech.edu/> |
| Käsitööstuslike abimehhanismide, katse- ja mõõtevahendite valmistamine. | Tehnoloogia algteadmiste ja värske eksoplaneetide info rakendamine uute näitlike teadusmudelite ehitamisel | Puu- ja metallitöö tööriistad ja erinevad materjalid, värvid ja toorikud teise tähesüsteemi ja eksoplaneedi pinna mudeldamiseks. | Töötuba 1: kauge tähe TRAPPIST-1 eksoplaneetide süsteemi mudeli valmistamine<https://exoplanets.nasa.gov/trappist1/>Töötuba 2: eksoplaneedi pinnavormide mudeldamine |
| Tervislik eluviis. | Koristamise, puhtuse ja korra loomise harjumuste kujundamine. Oma töökoha mõistlik organiseerimine. | Klassiruum, töökeskkond, puhastusvahendid | Kohtumine puhastustöötaja või töökeskkonna spetsialistiga. Alternatiiviks on asjatundja lapsevanema kaasamine.Töötuba 1: oma töökoha/toa/klassiruumi koristamineTöötuba 2 : oma töökoha organiseerimine |
| Vaatlused. | Vaatlusõhtu. | Teleskoobid, tähetorn. | Visuaalsed tähtkujude vaatlused, planeetide ja galaktikate vaatlemine ja pildistamine tähetornis vastavalt öötaeva objektide vaadeldavusele.<http://www.astronoomia.ee/tahistaevas/> |

November, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Tähed ja tähtkujud. | Tähtede spektriklasside tundmaõppimine, spektraalanalüüsi põhimõtete tutvustamine. | CD, DVD toorikud, must papp, käärid, liim. | Töötuba: Valmistame lihtsa spektroskoobi kasutades CD/DVD toorikuid difraktsioonivõredena. Vaatleme erinevate valgusallikate spektreid.<https://www.youtube.com/watch?v=AW3EpXxJBYo> |
| Robootika. | Robootika ja programmeerimise aluste ea kohane rakendamine õppeülesannete lahendamisel. Lihtsamate koodide kirjutamine ASTRO PI | RASPBERRY PIASTRO PI | Tutvumine RASPBERRY PI võimalustega Praktikum: Loome arvutisüsteeme ja koostame kosmosetehnoloogilisi rakendusi seadmele ASTRO PI <https://www.raspberrypi.org/><https://astro-pi.org/> |
| Meeskonnatöö oskuste ja harjumuste omandamine läbi suhtlemise ja rollimängude. | Suhtlemistreeningud. Rollimängud. Kosmoselennu simulatsioon- AASTA LEND. | Raadiosidevahendid „walkie-talkie“ tüüpi, kosmoselaeva sisustus, skafandrid, rollipõhised atribuudid, astronautide varustus. | Sidepidamine kosmoses. Side reeglite tutvustamine ja harjutamine. Töötuba: Walkie-talkie kasutamise treening. <https://www.youtube.com/watch?v=jWBRAoKnNsU>Suhtlemismängud. Valmistumine kosmoselennuks. Meeskonna moodustamine,ülesanded, rollid.  |
| Toitumine. | Hea söögi valmistamise õppimine. Raiskamise ja pirtsutamise vältimine. Halbade toitumistavade näitlik kirjeldamine ja õigete toitumisviisidega tutvumine. | Kokaraamat, köögivarustus, tervislik toit. | Kohtumine kokaga või toitumisspetsialistiga Töötuba : hea söögi valmistamine köögis.Alternatiiviks on koostöö asjatundliku lapsevanemaga. |

Detsember, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Kosmoslennud,satelliidid ja päikesesüsteemiväikekehad. | Raketimootorite tööpõhimõtete õppimine. Kosmoselaeva orbiidi arvutamine.  | Mobiilirakendus SPACE FRONTIER või SPACE AGENCY. | Arutelu raketiteadusest. Treening: liikumine ja ülesannete lahendamine skafandris ja kinnastega. Töötuba: raketi konstrueerimine ja lennutamine programmidega. <https://moodle.hitsa.ee/course/view.php?id=7361> <https://moodle.hitsa.ee/mod/folder/view.php?id=427413>  |
| IKT kasutamine ajas ja ruumis orienteerumisel. | Raadioside, mobiilside, interneti, navigeerimisseadmete ja arvutiaplikatsioonide kasutamine asukoha täpsel määramisel aegruumis. Ruumis ja ajas toimuvate sündmuste vaatlemise ja mõõtmise etteplaneerimine ja läbiviimine. | Kompass, mobiiltelefon, nutiseade, GPS, Google Maps, STELLARIUM | Praktikum: GPS orienteerumine linnamaastikul, vahemaade mõõtmine , ilmakaarte leidmine tähtede abil, maakaartidega orienteerumine.Töötuba: õhtuste vaatluste planeerimine ja läbiviimine, tahvelarvuti kasutamine programmiga STELLAARIUM on-line taevakehade määramiseks.[http://www.brorfelde.eu/down/stellarium\_user\_guide-new%20(1).pdf](http://www.brorfelde.eu/down/stellarium_user_guide-new%20%281%29.pdf) |
| Tutvumine elualadega. | Seatakse sisse suhted kodukandi tööstuse, tehnoloogia ja õppe- ja teadusasutustega. Huvitutakse kodukandi tuleviku väljakujundamise plaanidest ja nähakse oma kohta seal.  | Internet, FB, SKYPE. | Õpitakse tundma põhiliste kosmose-erialade - arst, insener, teadlane, koolitaja – töö olemust. Kohtutakse nende elukutsete esindajatega. Ekskursioon ettevõttesse, kohtumine inseneriga või tootmisjuhiga. |
| Teadusliku ettekande koostamine | Õpilased valivad meelisteemad, hoiavad end kursis käimasolevatelt kosmosemissioonidel saadava infoga, analüüsivad seda ja esitavad oma ülevaateartiklid kirjalikult. Nendest teemadest koostatakse referaate, ettekandeid ja artikleid.  | Internet, FB, SKYPE, raamatud ja ajakirjad, KAHOOT. | Töötuba: Teadusliku ettekande tegemine.<https://www.to.ee/download/m57514275cbbd4>Teema valik oma suurima huvi järgi. Andmete kogumine. KAHOOT- i koostamine lemmikteemal. |

Jaanuar, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Galaktikad, maailma suuremastaabi-line struktuur. | Universumi suure pildi tutvustamine.  | WorldWideTelescope (WWT).GALAXY ZOO | Videoesitlus Universumi tekkest - Suurest Paugust. KAHOOT: Multiversum – universumite paljusus.Töötuba: Galaktikate tüübi määramise õpe<https://www.galaxyzoo.org/#/> |
| Tooteprojekti koostamine. | Projekti etappideks jaotamine. Töövahendite valimine. Valmistamine. Testimine. Arendamine. Täiustamine. | Puu- ja metallitöö tööriistad ja materjalid. | Töötuba: astronaudi ID plaadi valmistamine eelseisva kosmosemissiooni jaoks. <https://www.pinterest.com/pin/510525307743792747/?lp=true><http://www.collectspace.com/ubb/Forum14/HTML/000476.html> |
| Sport. | Sobiva spordiala valimine. Treeningute planeerimine, eesmärkide seadmine, järjepidev harjutamine. Tulemustele orienteerumine. Tulemuste analüüs. Võistlused. | Aktiivsusmonitor. Pulsikell. Sammulugeja. | Kohtumine kehalise kasvatuse õpetajaga või sporditreeneriga. Valime õige ala.Töötuba: Oma kehalise aktiivsuse logi pidamine.<https://www.polar.com/en/products><http://www.mi.com/en/miband/#01> |
| Vaatlused. | Vaatlusõhtu. | Teleskoobid, tähetorn. | Visuaalsed tähtkujude vaatlused, planeetide ja galaktikate vaatlemine ja pildistamine tähetornis vastavalt öötaeva objektide vaadeldavusele.<http://www.astronoomia.ee/tahistaevas/> |

Veebruar, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Astronoomia internetis, mobiiltelefonis. | Kasulike nutiseadmete programmide kasutamine. Praktikum: kasutatakse mitmeid programme, et navigeerida maal ja kosmoses, leida oma asukohta ajas ja ruumis. Tähistaeva kaudu ilmakaarte tuvastamine . | Tahvelarvuti, STELLARIUM, kompass, GOOGLE Sky Map, GPS seade. | Treening: Valmistumine öiseks vaatluseks, määratakse selleks sobiv aeg ja koht. Kuvatakse STELLAARIUM programmiga reaalset vaatlusolukorda tulevikus.Töötuba: vaatlus üle interneti, taevasündmuste ja kosmoselendude jälgimine internetis on-line<https://www.slooh.com/><https://eol.jsc.nasa.gov/ESRS/HDEV/><https://www.nasa.gov/multimedia/nasatv/index.html#public> |
| IKT kasutamine ajas ja ruumis orienteerumisel. | Raadioside, mobiilside, interneti, navigeerimisseadmete ja arvutiaplikatsioonide kasutamine asukoha täpsel määramisel aegruumis. Ruumis ja ajas toimuvate sündmuste vaatlemise ja mõõtmise etteplaneerimine ja läbiviimine. | Kompass, mobiiltelefon, nutiseade, GPS, Google Maps, STELLARIUM | Praktikum: GPS orienteerumine linnamaastikul, vahemaade mõõtmine , ilmakaarte leidmine tähtede abil, maakaartidega orienteerumine.Töötuba: õhtuste vaatluste planeerimine ja läbiviimine, tahvelarvuti kasutamine programmiga STELLAARIUM on-line taevakehade määramiseks.[http://www.brorfelde.eu/down/stellarium\_user\_guide-new%20(1).pdf](http://www.brorfelde.eu/down/stellarium_user_guide-new%20%281%29.pdf) |
| Meeskonnatöö oskuste ja harjumuste omandamine läbi suhtlemise ja rollimängude. | Suhtlemistreeningud. Rollimängud. Kosmoselennu simulatsioon- AASTA LEND. | Satelliitside vastuvõtja, lainepikkuste kaart kosmoselaeva sisustus, skafandrid, rollipõhised atribuudid, astronautide varustus. | Töötuba: Satelliitside kuulamine ISS sideseansside ajal Maaga. WebSDR lahenduste kuulamine internetis<http://websdr.suws.org.uk/>Suhtlemismängud. Valmistumine kosmoselennuks . Meeskonna moodustamine.Ülesanded, rollid. Õppemäng : kosmoselend. |
| Teadusliku ettekande koostamine | Õpilased valivad meelisteemad, hoiavad end kursis käimasolevatelt kosmosemissioonidel saadava infoga, analüüsivad seda ja esitavad oma ülevaateartiklid kirjalikult. Nendest teemadest koostatakse referaate, ettekandeid ja artikleid.  | Internet, FB, SKYPE, raamatud ja ajakirjad, KAHOOT. | Töötuba: Teadusliku ettekande tegemine.<https://www.to.ee/download/m57514275cbbd4>Teema valik oma suurima huvi järgi. Andmete kogumine. KAHOOT- i koostamine lemmikteemal. |

Märts, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Aasta, kuu ja päeva pikkused. Aja mõõtmise meetodid. | Täpse aja määramine: meetodid, täppiskellad, aatomkellad, raadiokellad. Päeva, kuu ja aasta mõõtmine taevakehade liikumise järgi. | STELLARIUM, täpse aja signaali allikad (internet, raadio, kell), päikesekell, stopper, taimer. | Töötuba: Astronoomiliste nähtuste vaatlusaegade täpne ajastamine. Programmide ja tabelite kasutamine vaatluste planeerimisel. Praktikum: oma kella seadistamine täpsele ajale, ajavööndite jälgimine.<https://time.is/><https://www.worldtimeserver.com/><https://www.timeanddate.com/worldclock/><https://en.wikipedia.org/wiki/DCF77> |
| Tegutsemine piiratud ressursside ja pinge-situatsiooni puhul. | Valmisoleku harjutamine erinevateks stsenaariumiteks. Võimaluste kaalumine. Optimaalse strateegia otsustav rakendamine.  | Meeskondlikuks tegevuseks sobiv seiklusrada või seiklusmäng.Virtuaalreaalsuse (VR) seadmed SAMSUNG GEAR VR | Meeskonna koostamise harjutamine. Meeskonnatöö: keerulise probleemi lahendamine aja peale. Mitmevõistlus erinevate praktiliste käeliste ja kehaliste oskuste rakendamisega.Virtuaalreaalsuse seadmetega harjutamine.<http://www.samsung.com/global/galaxy/gear-vr/> |
| Hobid, huvialad. | Hobide vaheliste seoste leidmine. Väärt teadmiste ja info jagamine kaaslastega, sõprade kaasamine ja inspireerimine. | Internet, FB, SKYPE. | Hobide vahetusmäng: kehastume üheks ringitunniks hoopis teiseks huviringiks ja mängime läbi selle ringi tunni ( võimalusel kaasata vastav teise huviala juhendaja). |
| Kosmose-lennud. | Kosmoselendude pidev jälgimine ja avastuste analüüs.  | Programm SPACE ENGINE. | Arutelu : Kosmoselaevade navigeerimine kosmoses. Trajektooride kooskõlastamine ja ohutu liiklemine. Hädaolukorrad.Praktikum : lennuprogrammi SPACE ENGINE abil navigeerimine virtuaalsel kosmoselennul.<http://spaceengine.org/> |

Aprill, 4 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Atmosfääri -nähtuste ja taeva pildistamine. | Pilvede määramine ja ilma- vaatluste korraldamine, päikesetõusu ja loojangu pildistamine. Fotode töötlemine. | Digikaamera, mobiilikaamera, programm PHOTOSHOP. | Praktikum: fototehnika õppimine, pildistamise ettevalmistus, fotode esitamine ja talletamine. Tutvumine lihtsamate PHOTOSHOP töötlustega.<http://www.onlinephotoshopfree.net/> |
| Andmetöötlus | Fotograafia, video ja failitöötluse programmide kasutama õppimine. Andmete esitamine sobivas formaadis edasiseks uurimiseks.  | Programmeeritavad kalkulaatorid, lihtsamad pilditöötlusprogrammid, astrofotode töötlemisprogrammid:PHOTOSHOPREGISTAX | Praktikum: Lihtsamate astronoomiliste arvutuste teostamine programmeeritava kalkulaatoriga.Töötuba: astrofotode töötlemine<http://www.astronomie.be/registax/><http://www.rogergroom.com/astronomy-deep-sky-stacking-software/><http://www.astropix.com/html/i_astrop/software.html><http://www.hpmuseum.org/hp10c.htm> |
| Tulevane töökoht | Külastatakse erinevaid tööorganisatsioone, kohtutakse oma ala parimate esindajatega, reaalse töö tegijatega. Mängitakse rollimänge, kogutakse kasulikke teadmisi vastavatel erialadel nõutava hariduse omandamise võimaluste, tulevaste töökohtade kohta. | Internet, FB, SKYPE. | Õpitakse tundma põhiliste kosmoseerialade - arst, insener, teadlane, koolitaja – töö olemust. Kohtutakse nende elukutsete esindajatega. Ekskursioon ettevõttesse, kohtumine inseneriga või tootmisjuhiga.Töötuba : Töötamine astronaudina rahvusvahelises kosmosejaamas ISS<https://www.youtube.com/watch?v=XkM_04Ch76E&t=3s><https://www.nasa.gov/mission_pages/station/main/index.html> |
| Ettekande esitamine | Juhendaja käe all valmivad uurimuslikud koolitööd ette kandmiseks õpilaste teaduspäevadel, teaduskonverentsidel ja teadusfestivalidel (Teadlaste Öö, Õpilaste Teadusfestival, Rakett 69, Pulsar jt.) Võetakse osa loodusteaduste olümpiaadidest, konkurssidest ja mälumängudest. | Internet, FB, SKYPE, raamatud ja ajakirjad | Rühmatöö: Hea ettekande tegemine.<https://www.to.ee/download/m57514275cbbd4>Küsimustele vastamise harjutamine. Väitlustreening. |

Mai, 3 x 2 at

|  |  |  |  |
| --- | --- | --- | --- |
| ALATEEMA | TEGEVUSED | ÕPPEVAHENDID  | JUHISED TUNNIKS |
| Päikese liikumise mõõtmine. Päikesekellad. | Sodiaagi tähtkujude kujutamine ajaloos, Päikese liikumine aasta jooksul. Tähtkujude leidmine. Orienteerumine Päikese ja taevatähtede järgi. | Päikeseteleskoop.STELLARIUM. Käsitöö materjalid ja vahendid päikesekella valmistamiseks. | Praktikum: Analemma päikesekalendri valmistamine . <https://en.wikipedia.org/wiki/Analemmatic_sundial><http://www.jgiesen.de/analemma/>Vaatlused päikeseteleskoobiga. |
| Andmetöötlus | Fotograafia, video ja failitöötluse programmide kasutama õppimine. Andmete esitamine sobivas formaadis edasiseks uurimiseks.  | Programmeeritavad kalkulaatorid, lihtsamad pilditöötlusprogrammid, astrofotode töötlemisprogrammid:PHOTOSHOPREGISTAX | Praktikum: Lihtsamate astronoomiliste arvutuste teostamine programmeeritava kalkulaatoriga.Töötuba: astrofotode töötlemine<http://www.astronomie.be/registax/><http://www.rogergroom.com/astronomy-deep-sky-stacking-software/><http://www.astropix.com/html/i_astrop/software.html><http://www.hpmuseum.org/hp10c.htm> |
| Matkatehnika. | Oskuste omandamine toimetulekuks kriitilistes olukordades, pidev valmisolek varuplaaniks. Esmaabi elementaarsete oskuste omandamine. | Matkavarustus, lõkke tegemise vahendid, esmaabi komplekt. | Kohtumine matkaspetsialistiga. Lihtsama matka korraldamine koos looduses orienteerumise, söögi valmistamisega ja telgis ööbimisega.  |

**Näited ja seosed igapäevaelu praktikast või erinevate valdkondadega**

Seoses õppekava üldosaga arendatakse huviringi õpilaste väärtuspädevusi ja huvi loodusteaduste kui uusi teadmisi ja lahendusi pakkuva kultuurinähtuse vastu. Õpipädevuste arendamisel omandavad õpilased oskused leida loodusteaduslikku infot, sõnastada probleeme ja uurimisküsimusi, planeerida/teha katset või vaatlust ning teha kokkuvõtteid-järeldusi. Loodusõpetuse riiklikku ainekava järgides (II kooliaste – Maailmaruum)oskab teadushuviringi õpilane seostada vastavaid loodusteaduslikke teemasid, probleeme ja küsimusi, tuginedes loodusteaduslikele teadmistele, teeb tõendusmaterjalide põhjal järeldusi ja otsustusi.

Astronoomia õppesisu lõimitakse matemaatika, IKT, tehnikateaduse, tehnoloogia ja inimeseõpetusega. Planeet Maa uurimisteemades on tihedad seosed teiste maateaduste valdkondadega – geograafia, geoloogia ja bioloogiaga. Astronautide ettevalmistus hõlmab ka looduskaitse, keskkonnahariduse, kasvatus- ja ühiskonnateaduste teemasid , mis on vaja noorte isiksuste igakülgseks täisväärtuslikuks arenguks.

**Soovitused tagasisidestamiseks**

Estonautide ringi toimub kandideerimine õppeaasta alguses. Võetakse vastu 12-15 õpilast. Seega on ringi liikmeks saamine õpilasele juba tunnustav tagasiside . Üldjuhul on peamiseks tagasiside vormiks heade saavutuste tunnustamine, grupis esiletõstmine ja edutamine vastutusrikkamatele positsioonidele. Hinnete/punktide panek võib teatud võistluskontekstis olla motiveeriv. Grupisisene terve konkurents aitab kaasa parematele tulemustele. Liigne keskendumine hindamisele viib fookusest välja estonautide õppekava õpiväljundites toodud põhiomaduste väärtustamise. Õppeaasta lõpul saavad estonaudid tunnistuse kursuse läbimise kohta ja lähevad üle järgmisele kursusele.